Керкіра

Керкіра (грэч. Κέρκυρα), таксама Корфу (італ.: Corfù) — грэчаскі востраў, самы паўночны і другі па плошчы (593 км²) сярод Іанічных астравоў. Насельніцтва 99134 жыхары (паводле перапісу 2021 года). Керкіра цягнецца паралельна ўзбярэжжу мацерыка на 65 км. Паўночная частка вострава знаходзіцца ля ўзбярэжжа Саранды, Албанія, ад якога аддзелена пралівам шырынёй ад 3 да 23 км, а паўднёвая частка вострава размешчана насупраць узбярэжжа Тэспротыі, Грэцыя. Паўночная, больш шырокая частка гарыстая (крэйдавая і юрская сістэмы), найвышэйшы пункт 917 м (гара Пантакратар), паўднёвая частка ўяўляе сабой вузкую, невысокую, пагорыстую паласу (трацічныя адклады). Гарады-пабрацімы Літаратура Керкіра, Корфу // Беларуская энцыклапедыя: У 18 т. Т. 8: Канто — Кулі / Рэдкал.: Г. П. Пашкоў і інш. — Мн. : БелЭн, 1999. — Т. 8. — С. 238. — 576 с. — 10 000 экз. — ISBN 985-11-0035-8. — ISBN 985-11-0144-3 (т. 8). Гл. таксама Іанічныя астравы Іанічная рэспубліка Рэспубліка Сямі Астравоў Корфская дэкларацыя Спасылкі Муніцыпалітэт Корфу (афіцыйны сайт) Сербы на Корфу і Віда: гістарычны сайт Corfu даведнік на сайце Wikivoyage